A helyi rendelet megalkotását a jogalkotásról szóló 2010. évi CXXX. törvény
18. §-ában foglaltaknak megfelelően eljárva az alábbiak szerint indokolom:

ÁLTALÁNOS INDOKOLÁS

Az Alaptörvény 32. cikk (2) bekezdésében kapott felhatalmazás alapján az önkormányzat rendelettel kíván megfelelni annak a követelménynek, amely a nemzeti vagyon egészét képező állami és helyi önkormányzati vagyonra vonatkozó egységes szabályozás és vagyongazdálkodási alapelvek rögzítésére megalkotott törvényekben foglalt elvárásoknak megfelel.


RÉSZLETES INDOKOLÁS

1. §-ához: 

A csopaki 954/18 (tévesen 957/18) helyrajzi számú, „kivett közforgalom elől elzárt magánút” megnevezésű, 134 m2 nagyságú ingatlan nem a helyi közúthálózat részét képezi, így a forgalomképes vagyonelemek közé kell átsorolni.

A Csopak, Kossuth Lajos utca 99. szám alatti, 36 helyrajzi számon nyilvántartott ingatlant vétel jogcímén szerezte meg az Önkormányzat. A forgalomképes vagyonelemek közé fel kell venni.


2. §-ához: A csopaki 174/7 helyrajzi számú, „kivett beépítetlen terület megnevezésű”, 436 m2 nagyságú, állami tulajdonú ingatlant ingyenes tulajdonba adás jogcímén megszerezte az Önkormányzat. Tekintettel arra, hogy a településrendezési eszközökben zöldterületként jelölt, a forgalomképtelen törzsvagyoni körbe kell felvenni.

3. §-ához: A csopaki 954/18 (tévesen 957/18) helyrajzi számú, „kivett közforgalom elől elzárt magánút” megnevezésű, 134 m2 nagyságú ingatlan nem a helyi közúthálózat részét képezi, a 3. mellékletből törölni kell.

4. §-ához: A módosító rendelet hatályba lépéséről rendelkezik.

